Ivan Perišić

**Ivan Perišić** (lindur më 2 shkurt 1989) është një futbollist profesionist kroat i cili luan si anësor për klubin holandez PSV Eindhoven dhe kombëtaren kroate.

Perišić është produkt i akademisë së Hajduk Split, Ai krijoi reputacionin e tij gjatë kohës që luante me belgët e Club Brugge, ku ai ishte golashënuesi më i mirë Ligës Pro Belge dhe ishte emëruar Futbollisti më i mirë në Belgjikë në vitin 2011. Kjo gjë bëri që ai të kalonte te Borussia Dortmund, ku fitoi titullin e Bundesligës në sezonin 2011–12 para se të firmoste me Wolfsburgun për 8 milion € në janar 2013. 

Perišić do të qëndronte te Wolfsburgu për dy vite e gjysëm, duke fituar kupën në vitin 2015. Pas këtij suksesi, ai firmosi në Itali me Interin për 16 milion €. Në vitin 2019, Perišić u huazua te Bayern München për një vit, duke fituar tripletën. Pas rikthimit te Interi, ai fitoi *Scudetton* në sezonin 2020–21 si dhe superkupën para se të kalonte në Premier Ligë te Tottenhami në verën e vitit 2022.

Perišić debutoi me kombëtaren kroate në vitin 2011 dhe që nga ajo kohë ka luajtur mbi 100 ndeshje dhe ka shënuar mbi 30 gola. Ai ka përfaqsuar kombëtaren e tij në edicionet 2012, 2016 dhe 2020 të UEFA Kampionatit Evropian si dhe edicionet 2014 dhe 2018 të FIFA Kupës së Botës, duke arritur finalen në këtë të fundit.

## Karriera me klube
### Vitet e para
Në moshën 17 vjeç, Perišić fitoi një interesim të madh nga disa klube evropiane, përfshirë Anderlechtin, PSV-në, Ajaxin, Trabzonsporin, Hertha BSC dhe Hamburgerin, përpara se në fund të firmoste me klubin francez FC Sochaux. Ai kaloi në Francë nga Hajduk Split. Në Split, ai quhej nga disa gazetarë si "Asanovići i ri", një ish mesfushor kroat i famshëm i cili gjithashtu kishte luajtur në Francë. Nga viti 2007 e deri në janar 2009, Perišić luajti me skuadrën rezervë të Sochaux.

Në vitin 2009, ai u huazua për një gjysëm sezoni te Roeselare, një skuadër që luante në ligën e parë belge. Shpejt pas transferimit, Perišić ishte në titujt e gazetave, që e përshkruanin atë si Aljoša Asanovići i ri. Te Roeselare, Perišić arriti të fitojë një vend në formacionin e parë dhe menjëherë pati ndikim me katër gola dhe dy asiste. Ndeshjedhe golat u rritën deri në fund të sezonit, duke bërë që në media të qarkullonin zërat për një trasferim të mundshëm te Anderlechtit.

### Club Brugge
Më 29 gusht 2009, klubi belg Club Brugge firmosi me mesfushorin kroat nga Sochaux për 250,000 € në një marrëveshje tre-vjeçare. Para transferimit te Club Brugge, Perišić ishte i lidhur me një kalim te klubi gjerman Hertha BSC, me të cilën bëri edhe një provë.

Në ndeshjen hapëse të sezonit, Perišić shënoi golin e parë në barazimin 1–1 kundër Genk, e cila u pasua nga i dyti në po kaq ndeshje, në fitoren 4–1 kundër Westerlo. Më pas gjatë sezonit, Perišić shënoi gjashtë gola në njëzetetre ndeshje. Në Ligën e Evropës, Perišić shënoi tre gola në tre ndeshje rresht në fazën e grupeve, kurse gjithsej shënoi katër gola. Në fund të sezonit, ai firmosi një kontratë të re tre-vjeçare me klubin, gjë që do ta mbante atje deri në vitin 2015.

Në sezonin 2010–11, Perišić ishte golashënuesi më i mirë i Ligës Pro Belge me 22 gola për Club Brugge, duke u zgjedhur edhe si Lojtari i Vitit në Belgjikë.

### Borussia Dortmund
Më 23 maj 2011, Borussia Dortmund bleu kartonin e Perišić nga Club Brugge për 5 milion €, me lojtarin i cili firmosi për pesë vite.

Perišić bëri debutimin e tij me skuadrën në fitoren 3–1 në shtëpi kundër Hamburgut më 5 gusht, duke hyrë në fushën e lojë në vendin e Chris Löwes në minutën e 76të. Më 13 shtator, ai regjistroi golin e parë me Dortmundin në ndeshjen e fazës së grupeve të Ligës së Kampioneve, duke i dhënë ekipit barazimin me një gjuajtje vollej nga 20 metra pasi ishte aktivizuar si zëvëndësues në minutën e 69të. Më 14 tetor, ai shënoi golin e parë në Bundesligë në fitoren 2–0 kundër Werder Bremenit. Megjithatë, minuta më vonë, ai u përjashtua pas dy kartonëve të verdhë. Më 21 prill 2012, Perišić shënoi një nga dy golat e fitores vendimtare 2–0 ndaj Borussia Mönchengladbach që i siguroi Dortmundit titullin e tretë të Bundesligës në histori dhe të dytin rresht. Ai e mbylli sezonin me 9 gola në 41 ndeshje në të gjitha kompeticionet.
 
Perišić e nisi sezonin e ri duke shënuar një dygolësh në humbjen 3–2 kundër Hamburgut më 22 shtator 2012. Megjithatë, ai gjeti hapsira të kufizuara në formacion, duke luajtur më pak. Kjo bëri që ai ti tregonte televizionit kroat Nova-TV se ai nuk e kishte mbështetjen e trajnerit Jürgen Klopp, të cilin e akuzoi se favorizonte lojtarët e tjerë. Si përgjigje, Klopp kritikoi Perišić duke thënë se fjalët e tij ishin fëmijënore. Ai shtoi gjithashtu se lojtari do të gjobitej për këtë gjë.

### VfL Wolfsburg
Më 6 janar 2013, VfL Wolfsburg konfirmoi se kishte siguruar kartonin e Perišić për 8 milion €. Ai shënoi golin e parë me klubin në një ndeshje miqësore kundër Standard Liège më 10 janar. Debutimi i tij zyrtar erdhi më 19 janar kundër VfB Stuttgartit. Në mars, Perišić pësoi një dëmtim në këmbën e tij të majtë duke qëndruar jashtë fushave deri në fund të muajit prill. Ai u rikthye në maj duke luajtur në ndeshjen kundër Hamburgut, ku ai u aktivizua si zëvëndësues dhe dhuroi një asist. Më 11 maj, ai u përball kundër ish skuadrës së tij Borussia Dortmund duke shënuar dy gola.

Më 3 gusht, ai shënoi golin e parë në kupë me Wolfsburgun në fitoren e tyre 3–1 kundër Karlsruher SC. Më 26 tetor, Perišić regjistroi golin e parë në ligë për sezonin 2013–14 në fitoren 3–0 kundër Werder Bremenit, ku ai gjithashtu dhuroi edhe një assist. Dopieta e tij e parë me klubin erdhi më 12 prill në një fitore 4–1 kundër  1. FC Nürnberg. Perišić e shpenzoi sezonin 2013–14 duke luajtur si sulmues i dytë mbrapa bashkkombasit të tij Ivica Olić, duke regjistruar dhjetë gola dhe katër asiste në kampionat.

### Internazionale
Më 30 gusht 2015, Perišić u ble nga klubi italian Inter për 16 milion €, duke firmosur një kontratë pesë-vjeçare. Ai u prezantua zyrtarisht më 10 shtator sëbashku me Adem Ljajić dhe mori fanellën me numrin 44, duke deklaruar: "Ishte një mundësi shumë e mirë për t'u refuzuar."

#### Huazimi te Bayern München
Më 13 gusht 2019, Perišić kaloi te Bayern München në formë huazimi për një sezon. Klubi kishte të drejtën e blerjes përfundimtare të kartonit në përfundim të sezonit 2019–20. Më 4 korrik 2020, ai asistoi golin e Robert Lewandowskit në finalen e DFB-Pokal me Bayernin që mposhti 4–2 Bayer Leverkusen për të arritur dopietën e trofeve vendor. Me këtë sukses, Perišić u bë lojtari i katërt në histori që fiton kupën me tre klube të ndryshme.

### Tottenham Hotspur
Më 31 maj 2022, Perišić u transferua te Tottenhami në një kontratë dy-vjeçare si lojtar i lirë, duke u bashkuar me trajnerin Antonio Conte. Ai u bë kroati i pestë që do të luante për klubin. Perišić bëri debutimin e tij në Premier Ligë më 6 gusht në fitoren 4–1 kundër Southampton, duke u aktivizuar si zëvëndësues në pjesën e dytë.

Më 20 shtator 2023, klubi konfirmoi se Perišić kishte pësuar një dëmtim në ligamentin e kryqëzuar anterior gjatë një seance stërvitore dhe se lojtari do t'i nënshtrohej operacionit.

### PSV
Më 18 shtator 2018, Perišić firmosi një kontratë një-vjeçare me klubin holandez PSV Eindhoven si lojtar i lirë.

## Karriera ndërkombëtare
### Ekipi i të rinjëve
Perišić e ka përfaqsuar Kroacinë në moshat nën-17, -19 dhe -21. Ai gjithashtu mori pjesë me kombëtaren nën-21 në kualifikueset e Kampionatit Evropian 2011, duke shënuar edhe dy gola.

### UEFA Euro 2012
Më 26 mars 2011, në moshën 22 vjeç, Perišić bëri debutimin e tij me kombëtaren e parë kundër Gjeorgjisë. Ai ishte pjesë e skuadrës së Kroacisë në UEFA Euro 2012, duke luajtur si titullar në dy ndeshjet e para në grup kundër Irlandës dhe Italisë, kurse në ndeshjen e fundit kundër Spanjës luajti si zëvëndësues. Kroacia e humbi ndeshjen e tretë 1–0 dhe u eliminua nga turnamenti.

### Kupa e Botës 2014
Gjatë kualifikueset e Kupës së Botës 2014, Perišić zhvilloi 12 paraqitje me Kraocinë, dhe shënoi golin e parë ndërkombëtar në barazimin 1–1 kundër Belgjikës. Më 31 maj, ai shënoi dy gola në fitoren 2–1 kundër Malit në ndeshjen përgatitore para fillimit të turnamentit. Ai u konfirmua në listën përfundimtare prej 23 lojtarëve që u publikua më 2 qershor.

Perišić luajti si titullar në ndeshjen e parë të Kroacisë në fazën e grupeve kundër vendit organizator Brazilit në Arena Corinthians, São Paulo; ekipi u mposht 3–1 në një ndeshje të mbushur me polemika. Në ndeshjen e dytë, ai shënoi një nga golat e fitores 4–0 kundër Kamerunit. Më 23 qershor, Perišić sërisht golin e vetëm të ekipit të tij në disfatën 3–1 kundër Meksikës; Kroacia u eliminua nga turnamenti pasi mori vetëm tre pikë në tre ndeshje në grupin A. Pavarësisht eleminimit të hershëm të Kroacisë, Perišić u rendit si performuesi i dytë i mirë i turnamentit në fazën e grupeve nga FIFA.

## Statistikat e karrierës
### Klube
### Kombëtarja
#### Golat me kombëtaren
## Trofe 
### Klubet
;Borussia Dortmund
* Bundesliga: 2011–12
* DFB-Pokal: 2011–12

;VfL Wolfsburg
* DFB-Pokal: 2014–15

### Personale
*Golashënuesi më i mirë Ligës Pro Belge: 2010–11
*Lojtari i Vitit në Belgjikë: 2011

## Referime 
## Lidhje të jashtme 
*Ivan Perišić  – Rekordi në kompeticionet e FIFA-s
*Ivan Perišić – Rekordi në kompeticionet e UEFA-s
*Ivan Perišić te National-Football-Teams.com